system
Răspunde în limba română, în stilul Wikipedia, cat mai corect gramatical.
user
Ce poți relata despre Redresor?
assistant
Un redresor este un dispozitiv electric care servește la transformarea curentului alternativ în curent continuu. Procedeul poartă numele de redresare. Pentru netezirea pulsațiilor de tensiune continuă (redresată) sunt folosite de regulă condensatoare electrice. Fizic, după tehnologia folosită pentru redresare, se deosebesc (și ca aspect exterior): 
 Tuburi electronice redresoare (cu vid)
 Redresoare cu vapori de mercur
 Diode redresoare semiconductoare
 Tiristoare (diode redresoare controlate)

Utilizări 
Redresoarele au numeroase întrebuințări, cel mai frecvent pentru alimentarea receptorilor de energie electrică cu funcționare în curent continuu de la rețele de curent alternativ. Concret se pot menționa:
 pentru alimentarea receptorilor (consumatori) de curent continuu (c.c.; în engleză DC) de la rețele de curent alternativ (c.a.; în engleză AC),
 pentru legătură electrică energetică între rețele electrice aflate la mare distanță,
 pentru cuplarea rețelelor de energie electrică de c.a. nesincrone (defazate reciproc) prin legătură în c.c. la tensiune înaltă (kilovolți),
 pentru măsurători în domeniul electric,
 în tehnica radio, de exemplu pentru demodularea semnalelor radio ce sunt modulate în amplitudine pentru transmisie (emisie) la distanță,
 integrarea unui dispozitiv redresor în alternatorul utilizat pentru încărcarea bateriei electrice a unui autovehicul.

Monoalternanță și bialternanță 
După felul de redresare al celor două alternanțe ale curentului alternativ, redresoarele pot fi:
 cu redresare de tip "monoalternanță",
 cu redresarea ambelor alternanțe (pozitivă și negativă), de tip "bialternanță".

Randament 
Cele mai multe redresări de curent alternativ se fac cu diode normale (nu cu tiristoare) la un randament energetic de până la 95% pentru redresarea bialternanță.

Patente 

  — Copper oxide rectifiers (L.O. Grondahl și P.H. Geiger au inventat un astfel de dispozitiv în 1927)

Vezi și 

 Curent electric pulsator
 Canal ionic
 Condensator
 Diodă
 Diodă semiconductoare
 Diac (diodă)
 IPRS
 Invertor
 Tranzistor
 Tranzistor bipolar
 Tranzistor IGBT
 Tranzistor MOSFET
 Tranzistor unipolar
 Tiristor

Bibliografie 
 
 S. D. Anghel, Bazele electronicii analogice și digitale, Presa Universitară Clujeană, 2007
 V. Zamfir Bazele radioeelectronicii Editura Facla, Timișoara 1987

Legături externe 
 
 manual Electrotehnică

Componente electronice
Electrotehnică